Knie hou Boere-Fransman uit Sesnasies | Netwerk24
22 Januarie 2019 21:30
Bernard le Roux in 2018 se Sesnasies-reeks. Foto: Getty Images
Le Roux (29), 'n boorling van Moorreesburg in die Wes-Kaap, wat ewe tuis op losvoorspeler as slot is, het die afgelope naweek 'n kniebesering in 'n wedstryd vir sy klubspan, Racing 92, teen die Scarlets opgedoen, volgens sixnationsrugby.com.
Hy het sy senior buiging vir Boland in 2009 gemaak, voordat hy later daardie jaar sy heil in Frankryk gaan soek het. Hy het in 2012 sy toetsbuiging vir die Hane gemaak.
Le Roux word deur Fabien Sanconnie, 'n spanmaat van hom by Racing 92, vervang.
Frankryk speel op 1 Februarie gasheer teen Wallis in sy eerste wedstryd van vanjaar se Sesnasies-reeks. – Sportredaksie